นี่คือโฉมหน้าวิสกี้ที่ทำตลาดการประมูลลุกเป็นไฟ
ตลาดการประมูลในวงการเหล้าอย่างวิสกี้นั้นกำลังร้อนเป็นไฟ เพราะนักดื่มจำนวนไม่น้อยยอมทุ่มเงินให้กับเหล้าสกอตช์ และวิสกี้ญี่ปุ่นหายากที่มักมาพร้อมเรื่องราวน่าทึ่ง แต่ไม่นานมานี้ก็โดนเหล้าขวดหนึ่งแย่งซีนเข้าให้ และเหล้านี้คือวิสกี้จากไอร์แลนด์Victor Lee บริษัทประมูลของไอร์แลนด์ได้ทำการประมูลของจำนวนกว่า 1000 ขวดที่ได้มาจากผับในแบล็กร็อกในเมืองดับลินของไอร์แลนด์ ที่มีทั้งโปสเตอร์โฆษณาเก๋ากึ้กของเบียร์ Guinness ไปจนที่เขี่ยบุหรี่เซรามิกเก่าแก่ แต่ดาวเด่นของงานกลับตกอยู่ที่วิสกี้ Cassidy & Co Monasterevin Whiskey วิสกี้หลงยุคที่ยังไม่ได้เปิดมาตั้งแต่ราวๆ ปี 1880s น้ำสีอำพันยังคงบรรจุเอาไว้ในขวดแก้วที่เป่าด้วยมือ แต่เหล้าขวดนี้ไม่ได้มีขวดเดียวบนโลก เพราะอีกขวดนั้นตั้งโชว์ไว้อย่างสง่างามอยู่ในพิพิธภัณฑ์ไอริชวิสกี้ (The Irish Whiskey Museum) ในกรุงดับลินPhoto: whisky.comบริษัทประมูลได้เผยว่าตระกูลแคสซิดีผลิตวิสกี้ในช่วงปี 1784 จนถึงปี 1921 และข่าวนี้ก็ทำให้นักธุรกิจที่ชื่อ แพดดี แม็กคิลเลน (Paddy McKillen) วางแผนปลุกตำนานแบรนด์นี้ขึ้นมาอีกครั้ง รายงานยังเผยอีกว่า แผนนี้ได้รับการสนับสนุนจากคนดังประจำไอร์แลนด์อย่าง โบโน แห่งวง U2 ทาง Press Association ได้รายงานอีกว่า ไม่แน่ว่าคนทั่วไปอาจได้มีโอกาสไปเยี่ยมชมโรงกลั่นแห่งใหม่ที่ถูกชุบชีวิตขึ้นมาอีกด้วยแต่นั่นเป็นเรื่องของอนาคต หากคุณสนใจอยากเป็นเจ้าของไอริชวิสกี้อายุ 130 ปีมาตั้งไว้ดูเล่นที่บ้าน ก็เพียงพกเงินจำนวน 4490 ปอนด์ หรือราวๆ 167985 บาทมาจ่ายเท่านั้นเอง แต่ถ้าทุบกระปุกแล้วมีไม่ถึง ไม่เป็นไร เพราะเขามีที่เขี่ยบุหรี่วินเทจราคาพันกว่าบาทเอาไว้ขายดูต่างหน้าแทนเช่นกัน…ภาพ: whisky.comพิสูจน์อักษร: ลักษณ์นารา พักตร์เพียงจันทร์อ้างอิง:
Cassidy & Co Monasterevin Whiskey วิสกี้หลงยุคที่ยังไม่ได้เปิดมาตั้งแต่ราวๆ ปี 1880s น้ำสีอำพันยังคงบรรจุเอาไว้ในขวดแก้วที่เป่าด้วยมือ แต่เหล้าขวดนี้ไม่ได้มีขวดเดียวบนโลก เพราะอีกขวดนั้นตั้งโชว์ไว้อย่างสง่างามอยู่ในพิพิธภัณฑ์ไอริชวิสกี้ (The Irish Whiskey Museum) ในกรุงดับลิน 